Source: https://www.vero.fi/tietoa-verohallinnosta/yhteystiedot-ja-asiointi/lomakkeet/tayttoohjeet/nestemaisten_polttoaineiden_veroilmoitu2/
Timestamp: 2018-08-19 22:54:17+00:00

Document:
Nestemäisten polttoaineiden veroilmoitus – Valtuutettu varastonpitäjä, täyttöohje - Verohallinto
Nestemäisten polttoaineiden veroilmoitus – Valtuutettu varastonpitäjä, täyttöohje
VEROH 1405
Veroilmoituksen yksilöivä, Verohallinnon antama tunnus. Tunnus on merkitty valtuutetun varastonpitäjän lupapäätökseen tummennettuna.
Ilmoitetaan yhteenlaskettuna valtuutetun varastonpitäjän verottomasta varastosta verokauden aikana verolliseen kulutukseen luovuttama polttoaine sekä valtuutetun varastonpitäjän omaan verolliseen kulutukseen verokauden aikana ottama polttoaine. Määrä ilmoitetaan normaalilitroina tai kiloina (raskas polttoöljy, nestekaasu) tuoteryhmittäin.
Ilmoitetataan tuoteryhmittäin Veroton määrä –sarakkeessa, kunkin verottomuuden kohdalla olevan koodin lokerossa.
Verokauden aikana tapahtuneet verottomat luovutukset verottomasta varastosta ilmoitetaan täysinä litroina tai kiloina asianomaisen koodin lokerossa.
Valmisteverotuslaki (182/2010)
Tullivarastointi / vientimenettely
Viranomaisen määräämillä ehdoilla ammattimaisessa kansainvälisessä liikenteessä olevalla, myös Suomen tullialueella olevalla, vesi- tai ilma-aluksella myytäviksi tai kulutettaviksi tarkoitetut tuotteet
Valmisteverottomia ja huoltovarmuusmaksuttomia ovat polttoaineet, jotka
9 § 1 kohta
…myydään, luovutetaan tai maahantuodaan valtion varmuusvarastoon
9 § 2 kohta
…käytetään energianlähteenä öljynjalostusprosessissa
9 § 3 kohta
…käytetään teollisessa tuotannossa raaka- tai apuaineena taikka välittömästi ensikäytössä tavaran valmistuksessa
9 § 4 kohta
…käytetään nestemäisistä polttoaineista annetun asetuksen 6a§:ssä tarkoitetuissa aluksissa
9 § 5 kohta
…käytetään sähköntuotannossa ja erillisen sähköntuotannon ylösajossa, alasajossa tai tuotantovalmiuden ylläpitämisessä, lukuun ottamatta polttoaineita, jotka käytetään sähkön ja eräiden polttoaineiden valmisteverosta annetun lain 5 §:n 2 momentissa mainittuun tarkoitukseen
9 § 6 kohta
…on toimitettu ilmailukäyttöön (lentopetroli), on toimitettu ilmailukäyttöön puolustusvoimille (lentobensiini)
Polttoainevero ja huoltovarmuusmaksu
Kunkin tuoteryhmän energiasisältövero, hiilidioksidivero ja huoltovarmuusmaksu ilmoitetaan euroina, sentin tarkkuudella.
Yhteissummat energiasisältöveron, hiilidioksidiveron ja huoltovarmuusmaksun määristä euroina sentin tarkkuudella.
Direktiivin minimiverotasojen varmennus
Mikäli moottoribensiiniä tai dieselöljyä korvaavana tuotteena luovutetaan kulutukseen polttoainetta tai polttoaineseosta joka ei täytä direktiivin minimiverotasoa, on seoksesta kannettava vähintään minimiveron mukainen vero. Moottoribensiinillä minimi vero on 35,90 senttiä litralta ja dieselöljyllä 33,00 senttiä litralta. Ilmoitettaessa kyseinen jaetaan se energiasisältöveroksi ja huoltovarmuusmaksuksi. Moottoribensiinillä vero on 35,22 senttiä litralta ja maksu 0,68 senttiä litralta ja dieselöljyltä vero 32,65 ja maksu 0,35 senttiä litralta.
Vähennykset ilmoitetaan lomakkeen lopussa. Vähennykset ilmoitetaan verolajeittain, eli eriteltynä energiasisältöveroon, hiilidioksidiveroon ja huoltovarmuusmaksuun. Vähennykset ilmoitetaan euroina, sentin tarkkuudella.
Hiilivetyjen talteenotto sekä verottomassa varastossa että jakeluasemalla (lomakkeen koodi 6A1)
Nestemäisten polttoaineiden valmisteverosta annetun lain 6a §:n 2 momentin 1 ja 2 kohdan mukaan valtuutetulla varastonpitäjällä on oikeus vähentää verokaudelta suoritettavasta valmisteverosta ja huoltovarmuusmaksusta asianomaisen verokauden aikana moottoribensiinistä talteenotetuista hiilivedyistä verolliseen ja huoltovarmuusmaksun alaiseen kulutukseen luovutuksen perusteella suoritettava valmistevero ja huoltovarmuusmaksu, joiden määrä on tuoteryhmän 10 mukainen. Vähennysoikeuden edellytyksenä on, että talteen otetut hiilivedyt nesteytetään bensiiniksi verottomassa varastossa. Vähennyksen on oikeutettu tekemään se valtuutettu varastonpitäjä, jonka verottomasta varastosta bensiini on luovutettu kulutukseen.
Vähennykseen oikeuttavien hiilivetyjen määrä on moottoribensiinin määrästä 0,14 tilavuusprosenttia, jos bensiinistä vapautuvat hiilivedyt otetaan talteen sekä verottomassa varastossa että jakeluasemalla.
Hiilivetyjen talteenotto vain verottomassa varastossa (lomakkeen koodi 6A2)
Jos hiilivedyt otetaan talteen vain verottomassa varastossa, on palautuksen peruste 0,07 % kulutukseen luovutetusta määrästä.
(Esim. kulutukseen luovutettu määrä 1.000.000 l ja hiilivedyt talteenotettu vain verottomassa varastossa, josta 0,07 % = 700 l x vero 62,7 snt/l = 438,90 €
Vähennysten yhteismäärä ilmoitetaan verolajeittain euroina sentin tarkkuudella.
Polttoaineveron energiasisältöveron, hiilidioksidiveron ja huoltovarmuusmaksun yhteenlaskettu määrä euroina sentin tarkkuudella.
Merkitään verovelvollisen yhteyshenkilön nimi, puhelinnumero ja sähköpostiosoite

References: § 1
 § 2
 § 3
 § 4
 § 5
 § 6